《立春日自嘉兴之长兴谒邢佺山师》
清代·张廷济

艑郎唱橹郭门西，三度冲寒到箬溪。万木风高帆景疾，五湖天阔冻云低。

南园客病添新绪，东阁恩深恋旧蹊。又是匆匆逢卒岁，河桥落日乱鸦啼。

作者简介：（1768—1848）浙江嘉兴人，字叔未。嘉庆三年乡试第一。应会试屡踬，遂绝意仕途，以图书金石自娱。建“清仪阁”，自商周至近代，凡金石书画刻削髹饰之属，无不收藏，各系以诗。书法米芾，长草隶，号为当世之冠。有《桂馨堂集》、《清仪阁题跋》。